open-index/open-wikipedia-markdown huggingface dataset:
Luettelo valtionpäämiesten lentokoneista

Tämä on **luettelo valtionpäämiesten lentokoneista**.

## Algeria
Algerian hallituksella on käytössään yksi Airbus A340-500, yksi ATR 72-600, kolme Gulfstream IV:ää ja yksi Gulfstream V.

## Argentiina

Argentiinan presidentillä ja hänen perheellään on käytössään useita lentokoneita. Niistä tunnetuin on presidentin kansainvälisillä vierailuillaan käyttämä Boeing 757-200 (rekisteritunnus T-01, kutsutunnus **Tango 01**).

Laivastoon kuuluvat seuraavat lentokoneet:

* Boeing 757-200 (T-01)
* Fokker F28-4000 Fellowship (T-02)
* Fokker F28-1000 Fellowship (T-03)
* Boeing 737-500 (T-04)
* Learjet 60 (T-10)
* Sikorsky S-70A Black Hawk (H-01)
* 2 kpl Sikorsky S-76B (H-02 ja H-03)

## Kiina

* **B-2472** on rekisteritunnus Kiinan kansantasavallan presidentin käyttämälle Boeing 747-4J6 -koneelle, joka lensi ensilentonsa huhtikuussa 2000. Kone on Air Chinan väreissä, mutta se on muutettu sisältä vastaamaan presidentin tarpeita.

## Venäjä

* Vladimir Putinin käytössä on Iljushin IL-96-300PU, joka on vahvasti muokattu versio siviilikäytössä olevasta IL-96:sta. Mallinimen viimeiset kaksi kirjainta tarkoittavat komentokeskusta venäjäksi. Kone on varustettu muun muassa ohjustentorjuntajärjestelmällä, kehittyneillä tietoliikenneyhteyksillä, viinivarastolla ja kuntosalilla.  Koneen sisustus on Putinin itsensä valitsema ja siihen kuuluu mm. kullattu WC-pöntön kansi. Iljušin-koneita on Venäjän presidentin käytössä tiettävästi neljä. Yhden koneen hinnaksi on arvioitu noin 425 miljoonaa euroa. 

## Yhdysvallat

***Air Force One** () on radiokutsukoodi Yhdysvaltain ilmavoimien lentokoneelle, joka kuljettaa Yhdysvaltain presidenttiä. Yleensä tällä tarkoitetaan jompaakumpaa presidentin käyttöön tarkoitetuista muunnelluista Boeing 747-200B -koneista (ilmavoimien koodi VC-25A, rekistereiltään **82-8000** ja **92-9000**). Jumbojet-kalusto otettiin käyttöön 1990. Sitä ennen käytettiin Boeing 707-320B -tyyppisiä muokattuja koneita vuodesta 1963 alkaen. Koneessa on 26 hengen miehistö ja tilat 76 matkustajalle. Kone on varustettu ilmatankkausvälinein ja omasuojalaittein ilmatorjuntaohjuksia vastaan. Niin ikään se on suunniteltu täydelliseksi lentäväksi sodanjohtokeskukseksi.
***Air Force Two** on vastaavasti kutsukoodi varapresidentin koneelle. Yleensä kyseessä on Boeing 757 -koneen muunneltu versio, Boeing C-32.

## Lähteet

## Aiheesta muualla
Highway Hi-Fi

**Highway Hi-Fi** oli Chrysler Corporationin ja Columbia Recordsin yhteistyönä syntynyt levysoitin-järjestelmä, joka oli saatavana lisävarusteena kaikkiin Chrysler Corporationin valmistamiin henkilöautoihin vuosina 1956–1958. Soitin edusti uutta Chryslerin "Forward Look"-tuotepolitiikkaa, joka esitteli yhtymän autojen viimeisimpiä innovaatioita. Highway Hi-Fi ei kuitenkaan saanut riittävää suosiota autonostajien keskuudessa, ja sen käytöstä luovuttiin vuonna 1958.

## Laitteen hyvät ja huonot ominaisuudet

Lukuisten testikilometrien jälkeen Highway Hi-Fi otettiin mukaan Chrysler Corporationin vuoden 1956 henkilöautomallien lisävarustelistaan. Columbia Recordsin rakentamat levylautaset asennettiin iskunkestäviinn koteloihin auton kojelaudan keskiosan alapuolelle. Levysoitin toimi autoradion kaiuttimien välityksellä ja käytti radion vahvistinjärjestelmää. Levyn pyörimisnopeus 16 2/3 kierrosta minuutissa oli vähäinen verrattaessa sitä normaalien levyjen 33,3 (Lp), 48 (single) 78 (savikiekko) nopeuksiin. Levyn neula oli kolme kertaa ohuempi kuin kotisoittimissa ja levyn koko halkaisijaltaan 17 cm.

Laitteisto toimitettiin tehdasasennettuina eikä niitä voinut asentaa jälkikäteen. Jokaisen soittimen mukana tuli kuuden levyn valikoima, jonka ostaja sai valita mieltymystensä mukaan. Valikoima sisälsi 9–12 tuntia musiikkia, ja koostui yli 30 kokoelmasta The Pajama Game-musikaalista Tšaikovskin kuudenteen sinfoniaan. Highway Hi-Fiin levyn yhtä puolta saattoi soittaa lähes tunnin ajan. 

Levykotelo sisälsi levylle tehdyn varastotilan, keraamisen äänivarren ja safiirisen neulan, joka oli kolme kertaa ohuempi kuin kotisoittimissa. Äkkikäännökset, ajoneuvon asento ja nopeus eivät vaikuttaneet soittimen ääneen, sillä lukuisat testit olivat minimoineet värähtelyt ja takasivat levyn pyörimisnopeuden tasaisuuden.

Highway Hi-Fi oli helppokäyttöinen, mutta käytännössä järjestelmä ei kuitenkaan vastannut odotuksia. Laitteen korkea hinta ja levyvalikoiman suppeus tekivät siitä epäsuositun. Myös laitteen toiminta sai osakseen kritiikkiä, joka kohdistui levy-urien nopeaan kulumineen. Ongelman syyksi osoittautui korkeaksi viritetyn äänivarren liiallinen paine. Samalla kun paine esti tehokkaasti neulan pomppimisen se kulutti tarpeettomasti levyä.

Kahden vuoden kokeilun jälkeen soittimesta luovuttiin. Vuosina 1960–1961 RCA ja Philips asensivat omia levysoittimiaan Chrysler Corporationin Plymouthin ja DeSoton malleihin, mutta tämäkin kokeilu jäi lyhytikäiseksi.

## Lähteet
*
*
* 
*

### Viitteet
Claymore (manga)

**Claymore** on Norihiro Yagin luoma mangasarja, jota julkaistiin vuosina 2001–2014. Sarjaa julkaistiin aluksi Shueishan Monthly Shōnen Jump -lehdessä, mutta kustantamon lopettaessa lehden julkaisemisen sarja siirrettiin hetkellisesti Weekly Shōnen Jump -lehteen viiden kuukauden ajaksi, minkä jälkeen julkaiseminen jatkui kustantamon uudessa Jump Square -lehdessä.

Mangasarjan pohjalta on tehty myös animesarja.

## Juoni
Claymore sijoittuu nimeämättömälle saarelle, joka on jaettu viiteen osaan, joista neljä ilmansuuntien mukaan. Saari on lisäksi jaettu 47:ään alueeseen. Saarella asuu ihmisten lisäksi yoma-olentoja, muodonmuuttajia, jotka elävät piilossa ihmisten seassa. Ihmiset pelkäävät yomia, joten salaperäinen ”Järjestö” on luonut ihmis-yoma-hybridejä sotureiksi, joiden tehtävä on  metsästää ja surmata yomia maksua vastaan. Ihmiset kutsuvat sotureita Claymoreiksi. Sarjan aikana pieni joukko Claymoreja alkaa kuitenkin pohtia Järjestön motiiveja ja kapinoida sitä vastaan.

## Maailma
### Yomat
Yomat (jap. 妖魔) ovat Järjestön luomia otuksia. Ne ovat parasiitin saastuttamia ihmisiä, joilla on tarve syödä ihmisten lihaa parasiitin pakottamina. Parasiitti ottaa ihmisen valtaansa aivojen kautta ja vaihtaa seuraavaan uhriin edellisen käydessä hyödyttömäksi. Yomat elävät ihmisten joukossa ihmishahmoisina, mutta niiden todellinen ulkonäkö on hirviömäinen: kissamaiset silmät, terävät raateluhampaat, pitkät raajat, harmahtava iho sekä tavallista ihmistä suuremmat voimat.

### Claymoret
Järjestön soturit tunnetaan ihmisten keskuudessa Claymoreina miekkojensa mukaan; toinen yleinen nimitys on ”hopeasilmäiset noidat”, sillä kaikilla sotureilla on harmaat silmät. Claymoreja on koko ajan yhteensä 47, yksi kutakin aluetta kohti. Claymore syntyy, kun ihmiseen, yleensä lapseen, siirretään yoman verta ja kudoksia; tästä siirteestä syntynyt haava ei koskaan parannu. Prosessi aiheuttaa pigmentin katoamisen silmistä ja hiuksista sekä voimien lisääntymisen ja aistien parantumisen. Claymoret hyödyntävät sisäistä yoma-voimaansa, yokia, muuttuakseen ja saadakseen lisää voimaa. Kuitenkin jos Claymore käyttää liikaa yokia, hän saattaa muuttua ”heränneeksi olennoksi”, tietynlaiseksi super-yomaksi, jonka voittaminen on huomattavasti tavallista yomaa vaikeampaa. Tästä syystä järjestö valmistaa vain naispuolisia Claymoreja; miespuolisia Claymoreja luotiin aikoinaan, mutta he olivat alttiimpia muuttumaan heränneiksi olennoiksi. Sarjan aikana Järjestö näennäisesti pyrkii tuhoamaan heränneitä olentoja yomien lisäksi, mutta myöhemmin paljastuu, että järjestö itse on yomien ja heränneiden olentojen takana. Saadakseen uusia Claymoreja Järjestö ottaa huomaansa yleensä orpotyttöjä ja yomien iskuista selviytyneitä, mutta saattaa myös ostaa perheiltä tyttäriä. Claymoreja on kahta tyyppiä, hyökkäyskeskeisiä ja puolustuskeskeisiä. Hyökkäyskeskeiset ovat voimakkaampia, kun taas puolustuskeskeiset pystyvät parantamaan itseään nopeammin ja voivat jopa kasvattaa uusia jäseniä menetettyjen tilalle. Claymoreilla on arvoasteikko, jossa numero 1 on arvostetuin ja 47 vähiten arvostettu.
Alimiá

**Alimiá** () on Kreikan saari, joka kuuluu Dodekanesian saariryhmään. Saaren pinta-ala on 7,427 neliökilometriä ja se on asumaton (vuonna 2011). Hallinnollisesti Alimiá kuuluu Chálkin kuntaan, Ródoksen alueyksikköön ja Etelä-Egean saarten alueeseen.

Alimiá sijaitsee Egeanmeren kaakkoisosassa Ródoksen länsipuolella suurin piirtein sen ja Chálkin saaren välissä. Etäisyys sekä Ródokselle että Chálkille on noin 4 meripeninkulmaa (noin 7,5 kilometriä). Alimián ja Ródoksen välissä sijaitsee pienempi Makrýn saari.

## Lähteet

## Aiheesta muualla
Antítilos

**Antítilos** () on Kreikan saari, joka kuuluu Dodekanesian saariryhmään. Saaren pinta-ala on 0,510 neliökilometriä ja se on asumaton (vuonna 2011). Hallinnollisesti Antítilos kuuluu Tíloksen kuntaan, Ródoksen alueyksikköön ja Etelä-Egean saarten alueeseen.

Antítilos on pieni pitkä ja kapea saari, joka sijaitsee Egeanmeren kaakkoisosassa Tíloksen kaakkoispuolella. Saaren pituus on noin 2,8 kilometriä ja suurin leveys noin 350 metriä. Etäisyys Tílokselle on noin 1,9 meripeninkulmaa (noin 3,5 kilometriä).

## Lähteet

## Aiheesta muualla
Domus Botnica

**Domus Botnica** on Pohjois-Suomen opiskelija-asuntosäätiön omistama asuntola. Oulun vanhin opiskelija-asuntola sijaitsee Toivoniemen saarella Koskikeskuksen kaupunginosassa.

Opiskelija-asuntolan rakennushanke perustui suureksi osaksi lahjoitusten varaan. Oulun kaupunki lahjoitti opiskelija-asuntolaa varten tontin Toivonimestä vuonna 1956. Tämän jälkeen Oulun korkeakouluseura järjesti rakentamisen rahoittamiseksi keräyksen nimellä ”Operaatio Lohkare”. Keräyksessä myytiin Outokumpu- ja Otanmäki-yhtiöiden lahjoittamia pieniä malminkappaleita, joissa oli tulevan yliopiston logo. Keräyksellä ja lahjoituksilla katettiin 34 miljoonaa hankkeen 118 miljoonan markan rakennuskustannuksista, loput katettiin arava- ja pankkilainalla. Valtion avustuksia Domus Botnica ei saanut.

Arkkitehtien Kalevi Lankisen ja Niilo Mattilan suunnittelema talo rakennettiin vuosina 1957–1958, ja se vihittiin käyttöön helmikuun alussa 1959. Domus Botnica oli 1960-luvun puoliväliin asti Oulun ainoa opiskelija-asuntola. Oulun yliopiston ylioppilaskunnan toimistotilat sijaitsivat talossa vuoteen 1964 asti. Talon matalassa siipirakennuksessa toimi eri yrittäjien ylläpitämä baari vuoteen 1975 asti. Rakennuksessa on toiminut kesäisin myös kesähotelli ja retkeilymaja.

Domus Botnica on peruskorjattu vuonna 1981 ja viimeksi vuosina 2013–2014, jolloin liiketiloina ollut vanha siipiosa korvattiin uudisrakennuksella, johon myös sijoitettiin asuntoja.

## Lähteet
Archángelos (saari)

**Archángelos** () on Kreikan saari, joka kuuluu Dodekanesian saariryhmään ja sijaitsee Léroksen saaren luoteispuolella. Saaren pinta-ala on 1,61 neliökilometriä ja se on asumaton (vuonna 2011). Hallinnollisesti Archángelos kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.

## Lähteet
Argeloússa

**Argeloússa** () eli **Agreloússa** (Αγρελούσσα) on Kreikan saari, joka kuuluu Dodekanesian saariryhmään ja sijaitsee Arkoín saaren länsipuolella. Saaren pinta-ala on 1,32 neliökilometriä ja se on asumaton (vuonna 2011). Hallinnollisesti Argeloússa kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

Argeloússa on yksi Arkoín saarista. Sen ja Arkoín pääsaaren välissä ovat Márathoksen ja Strongylón saaret. 

## Lähteet
Ágios Theódoros (saari)

**Ágios Theódoros** () on pieni Kreikan saari, joka kuuluu Dodekanesian saariryhmään ja sijaitsee Egeanmeressä Ródoksen luoteispuolella Chálkin ja Alimián saarten välissä. Saaren pinta-ala on 0,651 neliökilometriä ja se on asumaton (vuonna 2011). Hallinnollisesti Ágios Theódoros kuuluu Chálkin kuntaan, Ródoksen alueyksikköön ja Etelä-Egean saarten alueeseen.

## Lähteet
Reece Oxford

**Reece Joel Oxford** (s. 16. joulukuuta 1998 Lontoo) on englantilainen jalkapalloilija, joka edustaa saksalaisseura FC Augsburgia. Oikeajalkainen Oxford on pelipaikaltaan ensisijaisesti keskuspuolustaja, mutta hän voi pelata myös puolustavana keskikenttäpelaajana.

## Ura
### Seurajoukkueura
Oxford siirtyi West Ham Unitedin juniorijoukkueeseen Tottenham Hotspurista vuonna 2011. Hän debytoi seuran edustusjoukkueen paidassa heinäkuussa 2015 Eurooppa-liigan karsintaottelussa FC Lusitanosia vastaan. Debyytti Englannin Valioliigassa tapahtui elokuussa 2015 Arsenalia vastaan.

### Maajoukkueura
Oxford debytoi vuonna 2014 Englannin alle 17-vuotiaiden maajoukkueessa. Hän toimi kapteenina vuoden 2015 EM-kilpailuissa, joissa Englanti oli viides. Hän pelasi vuonna 2016 alle 19-vuotiaiden EM-kilpailuissa, joissa Englanti hävisi välierissä Italialle.

## Lähteet
Fokionísia

**Fokionísia** () on pieni Kreikan saariryhmä, joka kuuluu Dodekanesian saariryhmään ja jonka saaret sijaitsevat Egeanmeressä Astypálaian pohjoispuolella. Saariryhmän pääsaari on **Megálo Fokionísi** (Μεγάλο Φωκιονήσι), josta käytetään usein samaa nimeä kuin koko saariryhmästä. Sen pinta-ala on 0,569 neliökilometriä. Saariryhmä on asumaton (2011). Hallinnollisesti Fokionísia kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

## Lähteet
Gáidaros (Megálo Chorió)

**Gáidaros** () eli *Gáidaros Megálou Chorioú* (Γάιδαρος Μεγάλου Χωριού) on pieni Kreikan saari, joka kuuluu Dodekanesian saariryhmään ja sijaitsee Tíloksen luoteispuolella. Saaren pinta-ala on 0,802 neliökilometriä ja se on asumaton (vuonna 2011). Hallinnollisesti Gáidaros kuuluu Tíloksen kuntaan, Ródoksen alueyksikköön ja Etelä-Egean saarten alueeseen.

Gáidaroksen saari, suomeksi ”Aasi”, sijaitsee Tíloksen luoteisrannikolla Megálo Chorión kylän edustalla. Saaret erottaa vajaan kilometrin levyinen salmi. Saarta kutsutaan ”Megálo Chorión Gáidarokseksi” erotuksena Tíloksen itärannikon toisesta samannimisestä saaresta, Gáidaros Livadeiónista. Saarten nimi viittaa niillä pidettyihin aaseihin.

## Lähteet
Ímia

**Ímia** (, myös *Límnia*, Λίμνια; ) on pieni Kreikan saaripari, joka kuuluu Dodekanesian saariryhmään ja sijaitsee Egeanmeren kaakkoisosassa Kálymnoksen saaren ja Turkin Bodrumin niemimaan välissä. Ímian kahdesta saaresta käytetään nimiä *Ímio éna* (*Límnio éna*) ja *Ímio dýo* (*Límnio dýo*). Saarten yhteenlaskettu pinta-ala on 0,4 neliökilometriä ja ne ovat asumattomia (vuonna 2011). Hallinnollisesti Ímian saaret kuuluvat Kálymnoksen kuntaan, Kálymnoksen alueyksikköön ja Etelä-Egean saarten alueeseen.

Saarten etäisyys lähimmästä suuremmasta kreikkalaisesta saaresta Kalólimnoksesta on noin 2,5 meripeninkulmaa (noin 4,6 kilometriä) ja Kálymnoksesta noin 5,5 meripeninkulmaa (noin 10,2 kilometriä). Etäisyys Bodrumin niemimaan rannikkoon on noin 3,8 meripeninkulmaa (noin 7 kilometriä).

## Historia

### Vuoden 1996 sotilaallinen selkkaus

Saarten omistus aiheutti Kreikan ja Turkin välille sotilaallisen selkkauksen vuonna 1996. Se sai alkunsa turkkilaisen *Figen Akat* -nimisen laivan haaksirikosta saarille 25. joulukuuta 1995. Tuolloin kävi ilmi, että eri kartoissa saaret oli merkitty eri puolelle rajaa. Laivan kapteeni joutui kiistaan kreikkalaisten viranomaisten kanssa siitä, kenen tulisi auttaa laivaa. Turkki julisti omistavansa saaret 29. joulukuuta.

Kriisi kärjistyi tammikuun lopulla 1996. Theódoros Págkalos julisti saarten kuuluvan Kreikalle. Kálymnoksen kunnanjohtaja ja paikallinen pappi kävivät nostamassa saarille Kreikan lipun. Tämän jälkeen joukko turkkilaisia toimittajia puolestaan kävi vaihtamassa lipun Turkin lipuksi. Kummastakin tapauksesta uutisoitiin laajalti maiden joukkoviestimissä. Tämän jälkeen Kreikan laivasto kävi palauttamassa saarille Kreikan lipun. Saarille purjehti kummankin maan laivaston aluksia ja niille laskeutui kummankin maan erikoisjoukkoja 30.–31. tammikuuta 1996. Tässä yhteydessä yksi kreikkalainen sotilashelikopteri syöksyi alas joko huonon sään vuoksi tai siksi, että turkkilaiset ampuivat sitä. Helikopterin kolmihenkinen miehistö kuoli. Tapauksesta vaiettiin, jotta tilanne ei eskaloituisi enempää. Lopulta Yhdysvallat sovitteli kiistan kahden Nato-maan välillä Bill Clintonin ja Richard Holbrooken johdolla. Vielä 31. tammikuuta aikana saarten osalta palattiin *[[status quo]]* -tilanteeseen: kaikki liput ja joukot poistettiin saarilta.

Tapaus vei Kreikan ja Turkin lähimmäs keskinäistä sotaa sitten Kyproksen kriisin.

### Myöhemmät tapahtumat

Kiista Ímian saarista on kytenyt tämän jälkeen jatkuvasti. Tilanne kuumeni jälleen vuoden 2017 alkupuolella samalla, kun Turkin suhteet Kreikkaan ja muihin EU-maihin huononivat yleisestikin. Kumpikin maa lähetti alueelle laivaston ja ilmavoimien yksiköitä, ja Kreikka syytti Turkkia lukuisista rajaloukkauksista. Kiista on osa laajempaa maiden välistä kiistaa aluevesien ja kansainvälisen ilmatilan rajoista Kreikan saaristossa.

## Lähteet
Chiliomódi (saari)

**Chiliomódi** (; transl. myös *Hiliomódi*) on pieni Kreikan saari, joka kuuluu Dodekanesian saariryhmään ja sijaitsee Egeanmeressä Pátmoksen itäpuolella. Saaren pinta-ala on noin 0,28 neliökilometriä ja se on asumaton (vuonna 2011). Hallinnollisesti Chiliomódi kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

Chiliomódilla asui aiemmin Pátmoksen Johannes Teologin luostarin erakkomunkkeja, jotka harjoittivat saarella maanviljelystä. Tästä saari on saanut viljamittaan viittaavan nimensä. Saarella on Pyhälle Panteleimonille (*Ágios Panteleímonas*) omistettu kirkko.

## Lähteet
Astakída

**Astakída** () on pieni Kreikan saari, joka kuuluu Dodekanesian saariryhmään ja tarkemmin Astakidonísia-saariin. Se sijaitsee Egeanmeressä Kárpathoksen luoteispuolella ja Kásoksen pohjoispuolella. Saaren pinta-ala on 0,984 neliökilometriä ja se on asumaton (vuonna 2011). Hallinnollisesti Astakída kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Saari on osa Astakidonísia-saarten ja muiden pienten saarten muodostamaa Natura 2000 -aluetta.

## Lähteet
Kandelioússa

**Kandelioússa** (; myös *Kandelioúsa*, Κανδελιούσα) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Nísyroksen saaren lounaispuolella. Saaren pinta-ala on 1,363 neliökilometriä ja se on asumaton (vuonna 2011). Hallinnollisesti Kandelioússa kuuluu Nísyroksen kuntaan, Kosin alueyksikköön ja Etelä-Egean saarten alueeseen.

## Lähteet
Kínaros

**Kínaros** () on Kreikan saari, joka kuuluu Dodekanesian saariryhmään. Saaren pinta-ala on 4,577 neliökilometriä ja se on asumaton (vuonna 2011). Hallinnollisesti Kínaros kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.

Kínaros sijaitsee Egeanmeressä Amorgóksen ja Kálymnoksen välisellä merialueella. Sen itäpuolella sijaitsee Lévitha.

## Lähteet
Kounoúpoi

**Kounoúpoi** (; transl. myös *Kounoúpi*) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Astypálaian saaren kaakkoispuolella. Saaren pinta-ala on 1,3 neliökilometriä ja se on asumaton (vuonna 2011). Hallinnollisesti Kounoúpoi kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Saaren etäisyys Astypálaiaan on noin 3 meripeninkulmaa (noin 5,5 kilometriä). Saarten välissä sijaitsee pienempi Koutsomýtin saari sekä useita pikkusaaria.

## Lähteet

## Aiheesta muualla
Koutsomýti

**Koutsomýti** (; transl. myös *Koutsomíti*) on pieni Kreikan saari, joka kuuluu Dodekanesian saariryhmään ja sijaitsee Egeanmeressä Astypálaian kaakkoispuolella sen ja Kounoúpoin saaren välissä. Saaren pinta-ala on 0,459 neliökilometriä ja se on asumaton (vuonna 2011). Hallinnollisesti Koutsomýti kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

## Lähteet
Makrý (Chálki)

**Makrý** () eli **Makrí** (Μακρή) eli **Makronísi** (Μακρονήσι) on Kreikan saari, joka kuuluu Dodekanesian saariryhmään. Saaren pinta-ala on 0,588 neliökilometriä ja se on asumaton. Hallinnollisesti Makrý kuuluu Chálkin kuntaan, Ródoksen alueyksikköön ja Etelä-Egean saarten alueeseen, vaikka joskus se mainitaankin Ródoksen kuntaan kuuluvana.

Makrý sijaitsee Egeanmeren kaakkoisosassa Ródoksen länsipuolella sen ja Alimián saaren välissä. Etäisyys Ródokselle on noin 1,4 meripeninkulmaa (noin 2,5 kilometriä) ja Alimiáan noin 2,3 meripeninkulmaa (noin 4,3 kilometriä). Saari on Natura-aluetta yhdessä muiden Chálkin ja Ródoksen välisten asumattomien saarten kanssa.

## Lähteet

## Aiheesta muualla
Will John

**Will John** (synt. **John Oluremi William**, s. 13. kesäkuuta 1985 Overland Park, Kansas) on yhdysvaltalais-nigerialainen jalkapalloilija, joka edustaa georgialaista Lokomotivi Tbilisia. Pelipaikaltaan molempijalkainen John on hyökkääjä.

## Ura
### Seurajoukkueura
John aloitti ammattilaisuransa vuonna 2004 Kansas City Brassista, jossa hän teki seitsemässä ottelussa kuusi maalia. Vuonna 2005 hän pelasi Major League Socceria Chicago Firessä kuuden ottelun verran ja kaudet 2006–2007 John edusti toista MLS-seuraa Kansas City Wizardsia, ollen kentällä neljässä ottelussa. 

Vuonna 2008 John edusti kahta seuraa: tanskalaista Randers FC:tä, jossa hän pelasi yhden ottelun sekä serbialaista FK Čukaričkia, jonka riveissä esiintyi kolmesti. Tammikuusta 2010 heinäkuuhun 2011 John pelasi kroatialaisessa toisen sarjatason NK Vinogradarissa 38 ottelua, tehden kolme maalia.

Helmikuussa 2013 John siirtyi azerbaidžanilaiseen AZAL PFC:hen, jossa hän pelasi heinäkuuhun 2014 asti tehden 41 pelissä 12 maalia. Heinäkuussa 2014 hän siirtyi Marokon Botolan Maghreb Fèsiin, jossa pelasi vain kolmessa sarjaottelussa.

Elokuussa 2015 John siirtyi Suomen Veikkausliigan Rovaniemen Palloseuraan kauden loppuun ulottuvalla sopimuksella.

### Maajoukkueura
John pelasi Yhdysvaltain alle 20-vuotiaiden maajoukkueessa. Hän kuului joukkueeseen myös vuoden 2005 MM-kilpailuissa, jossa hän pelasi yhdessä ottelussa.

## Muuta
Johnin isä Emilio John pelasi urallaan Nigerian jalkapallomaajoukkueessa. Johnin äiti puolestaan on yhdysvaltalainen, joten John voi edustaa maajoukkuetasolla joko Nigeriaa tai Yhdysvaltoja.

Will John puhuu sujuvasti seitsemää eri kieltä. Hän on itse sanonut haluavansa oppia puhumaan kymmentä kieltä.

## Lähteet
Kalólimnos

**Kalólimnos** () on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Kálymnoksen saaren koillispuolella Kálymnoksen ja Turkin Bodrumin niemimaan välissä. Saaren pinta-ala on 1,95 neliökilometriä ja asukasluku 2 (vuonna 2011). Hallinnollisesti Kalólimnos kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.

Antiikin aikana saari tunnettiin nimellä *Lepsimandos* (; ), ja siellä sijaitsi samanniminen Lepsimandoksen kaupunki ja kaupunkivaltio. Kalólimnoksesta itään sijaitsevat pienet Ímian saaret.

## Lähteet
Pláti (Kálymnos)

**Pláti** () on Kreikan saari, joka kuuluu Dodekanesian saariryhmään. Saaren pinta-ala on 0,726 neliökilometriä ja asukasluku 2 (vuonna 2011). Hallinnollisesti Pláti kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.

Pláti sijaitsee Egeanmeren kaakkoisosassa Kálymnoksen saaren kaakkoispuolella sen ja Psérimoksen saaren välissä. Saarelle tehdään turistiretkiä suuremmilta lähisaarilta.

## Lähteet
Ofidoússa (Dodekanesia)

**Ofidoússa** (; myös *Ofidoúsa*, Οφιδούσα) on Kreikan saari, joka kuuluu Dodekanesian saariryhmään. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Ofidoússa kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Ofidoússa sijaitsee Egeanmeren kaakkoisosassa noin 5,4 meripeninkulmaa (noin 10 kilometriä) Astypálaian saaresta länteen. Saarten välissä sijaitsee Pontikoúsan saari.

## Lähteet
Strongylí (Nísyros)

**Strongylí** () tai **Strongýli** (Στρογγύλη) on pieni Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Nísyroksen saaren pohjoispuolella ja Gyalín itäpuolella. Saari asumaton (2011). Hallinnollisesti Strongylí kuuluu Nísyroksen kuntaan, Kosin alueyksikköön ja Etelä-Egean saarten alueeseen.

## Lähteet

## Aiheesta muualla
Télendos

**Télendos** () on Kreikan saari, joka kuuluu Dodekanesian saariryhmään. Saaren pinta-ala on 4,648 neliökilometriä ja asukasluku 94 (2011). Hallinnollisesti Télendos kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.

Télendos sijaitsee aivan Kálymnoksen saaren länsipuolella. Saaren maisemaa hallitsee sen korkein vuori Ráchi (460 metriä). Saarelle on yhteys Myrtiésin kylästä Kálymnoksen länsirannikolta.

Télendos oli alun perin osa Kálymnosta. Se irtaantui omaksi saarekseen suuressa maanjäristyksessä myöhäisantiikin aikana vuonna 535 jaa. (tai 554 jaa.). Tuolloin juuri halkeaman kohdalla ollut kaupunki, jonka nimi oli mahdollisesti Panormos, tuhoutui ja sen rauniot jäivät meren alle. Osa raunioista on edelleen näkyvissä meren pohjassa. Saarella on jäänteitä toisesta asutuksesta, joka puolestaan nousi ylemmäs rinteeseen ja hylättiin. Saaren asutukset olivat osa Kalymnan kaupunkivaltiota.

## Lähteet

## Aiheesta muualla
Tragonísi (Dodekanesia)

**Tragonísi** () on Kreikan saari, joka kuuluu Dodekanesian saariryhmään ja sijaitsee Egeanmeressä Pátmoksen itärannikolla Groíkoksen kylän edustalla. Saaren pinta-ala on 0,379 neliökilometriä ja se on asumaton (vuonna 2011). Hallinnollisesti Tragonísi kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

## Lähteet
Tría Nisiá

**Tría Nisiá** (, myös *Trianísia*, Τριανήσια; ”Kolme saarta”) on kolmen pienen Kreikan saaren ryhmä, joka kuuluu Dodekanesian saariryhmään ja sijaitsee Egeanmeren kaakkoisosassa Astypálaian ja Sýrnan saarten kaakkoispuolella. Saarten yhteenlaskettu pinta-ala on 1,083 neliökilometriä ja ne ovat asumattomia (2011). Hallinnollisesti Tría Nisián saaret kuuluvat Astypálaian kuntaan, Kálymnoksen alueyksikköön ja Etelä-Egean saarten alueeseen.

Saarten etäisyys Sýrnasta on noin 3,8 meripeninkulmaa (noin 7 kilometriä) ja Astypálaiasta noin 25 meripeninkulmaa (noin 47 kilometriä).

## Saaret

Saariryhmän saaret ovat:

## Lähteet
Mesonísi

**Mesonísi** () eli **Mézo** (Μέζο) eli **Tríton** (Τρίτων) on pieni Kreikan saari, joka kuuluu Dodekanesian saariryhmään ja tarkemmin Tría Nisiá -saariin, ja sijaitsee Egeanmeren kaakkoisosassa. Saaren pinta-ala on 0,420 neliökilometriä ja se on asumaton (vuonna 2011). Hallinnollisesti Mesonísi kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

## Lähteet
Stefania

**Stefania** tai **Stephania** voi viitata seuraaviin:

* Stefania tai Stephania, naisen nimi
* Stefania, hollantilainen laulaja
* Stefánia tai Stefaniá, saari Dodekanesian saariryhmässä Kreikassa
* ”Stefania”, Kalush Orchestran kappale
* mukulaköynnökset (*Stephania*), kasvisuku
* 220 Stephania, päävyöhykkeen asteroidi.

## Katso myös

* Stephanie, naisen nimi
Sýrna

**Sýrna** (; transl. myös *Sírna*) on Kreikan saari, joka kuuluu Dodekanesian saariryhmään. Saaren pinta-ala on 7,868 neliökilometriä ja se on asumaton (2011). Hallinnollisesti Sýrna kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Sýrna sijaitsee Egeanmeren kaakkoisosassa suhteellisen kaukana muista saarista. Sen lähimmät suuremmat saaret ovat Astypálaia luoteispuolella, Kos ja Nísyros koillispuolella ja Tílos itäpuolella. Sýrnan kylä on nykyisin autiona. Lisäksi saarella on muutama pieni kirkko.

## Lähteet
Strongyló (Pátmos)

**Strongyló** () eli **Strongylí** (Στρογγυλή) on Kreikan saari, joka kuuluu Dodekanesian saariryhmään ja tarkemmin Arkoín saariin, ja sijaitsee Arkoín pääsaaren ja Argeloússan saaren välissä. Saaren pinta-ala on 0,207 neliökilometriä ja se on asumaton (vuonna 2011). Hallinnollisesti Strongyló kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

Johnny Depp osti saaren 4,2 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena.

## Lähteet
Alces americanus

**Alces americanus** on hirvieläinten heimoon kuuluva suurikokoinen nisäkäslaji, joka elää Pohjois-Amerikassa ja Aasiassa Jenisein itäpuolella. Sitä on aiemmin pidetty eurooppalaisen hirven alalajina *Alces alces americanus*, ja sen lajistatuksesta keskustellaan edelleen.

Yhdessä euraasialaisen sukulaisensa kanssa *Alces americanus* on suurin hirvieläin, jonka pää ja vartalo ovat 240–310 senttimetriä pitkät, hartiakorkeus 140–235 senttimetriä ja paino 200–825 kilogrammaa. Uros on suurempi kuin naaras. Uroksen sarvet ovat litteät, niiden leveys voi olla kaksi metriä ja paino jopa 30 kiloa.

Ajoneuvon ja hirven törmätessä toisiinsa aiheutuu useimmiten vakavia vahinkoja molemmille, sekä joskus myös ajoneuvossa matkustaneille ihmisille. Mainen osavaltiossa Yhdysvalloissa tapahtuu yli tuhat hirvikolaria vuosittain.

Esimerkiksi Yhdysvalloissa New Hampshiren osavaltiossa metsästys kestää yhdeksän päivää. Osavaltiossa on noin kuusituhatta hirveä.

## Lähisukulaiset ja alalajit
Aiemmin sekä Amerikassa että Euraasiassa elävä hirvi luettiin yhdeksi *Alces alces* -lajiksi, joka oli *Alces*-sukunsa ainoa laji ja jolla oli kuusi tai seitsemän alalajia. Euraasian länsiosissa katsottiin elävän euroopanhirvi (*Alces alces alces*), itäisessä Aasiassa siperianhirvi (*A. a. pfitzenmayeri*) sekä mantšurianhirvi (*A. a. cameloides*) ja Pohjois-Amerikassa itäkanadanhirvi (*A. a. americana*), länsikanadanhirvi (*A. a. andersoni*), shirashirvi (*A. a. shirasi*) sekä suurikokoisin alalaji, alaskanhirvi (*A. a. gigas*). 

Nyttemmin Amerikan ja Euraasian hirvet on erotettu kahdeksi erilliseksi lajiksi, koska ne eroavat toisistaan karyotyypiltään, ruumiinkooltaan ja -rakenteeltaan, kallonpiirteiltään, mittasuhteiltaan, väritykseltään ja sarvien mitoiltaan. Euroopassa ja Jenisei-joen länsipuolisessa Aasiassa elää hirvi (*Alces alces*) ja Pohjois-Amerikassa sekä Jenisein itäpuolisessa Aasiassa *Alces americanus*. Levinneisyysalueidensa laajoilla rajaseuduilla Jenisein yläjuoksulla, Mongoliassa ja Kiinassa näitä lajeja saatetaan tavata samoilla alueilla, jolloin ne myös risteytyvät keskenään. Kummallakin lajilla on kaksi alalajia. 

## Lähteet

## Aiheesta muualla
Zaforás

**Zaforás** () eli **Megálo Sofráno** (Μεγάλο Σοφράνο) on Kreikan saari, joka kuuluu Dodekanesian saariryhmään ja sijaitsee eteläisellä Egeanmerellä. Saaren pinta-ala on 1,281 neliökilometriä ja se on asumaton (vuonna 2011). Hallinnollisesti Zaforás kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Zaforás sijaitsee Egeanmeren eteläosassa suhteellisen kaukana muista saarista. Etäisyys Astypálaiaan pohjoisessa on noin 27 meripeninkulmaa (noin 50 kilometriä), Sýrnaan koillisessa noin 20 mpk (noin 38 km), Kárpathokseen kaakossa noin 43 mpk (noin 80 km), Kreetan koilliskärkeen etelässä noin 49 mpk (noin 90 km) ja Anáfiin luoteessa noin 31 mpk (noin 58 km).

Zaforásin eteläpuolella sijaitsevat pienemmät saaret Sochás ja Mikró Sofráno eli Mikrí Zaforá.

## Lähteet
Amrat

**Amrat** (, myös muotoja al-Amerat, Al-Amarat näkyy) on Omanin pohjoisosassa, Masqatin kuvernoraatin eteläosassa, Hajarvuoriston pohjoisrinteen Wadi Adayn valuma-alueella sijaitseva kaupunki. Amrat on paitsi kaupunki, myös yksi Omanin aluehallinnon toisen tason 61:stä piirikunnasta (wilaya). Se on osa Omanin pääkaupunkiseutua.  

Amrat sijaitsee linnuntietä noin 17 kilometriä pääkaupunki Masqatin hallintopalatsista lounaaseen.

Amratin pinta-ala on 54&nbsp;km2, ja sen väkiluku oli 33&nbsp;008 vuonna 2003 ja 47&nbsp;383 vuonna 2010. Koko Amratin piirikunnan pinta-ala on 1&nbsp;067,73&nbsp;km2 ja väkiluku vuonna 2013 oli 64&nbsp;039, joista omanilaisten osuus 79 prosenttia.

## Lähteet
Primera Divisiónin kausi 2015–2016

**Primera Divisiónin kausi 2015–2016** on järjestyksessään Espanjan pääsarjan Primera Divisiónin 85. kausi. Se alkoi 21. elokuuta 2015 ja päättyi 15. toukokuuta 2016. Hallitsevana mestarina kauteen lähti Barcelona. Kaudelle pääsarjaan nousivat Real Betis, Sporting Gijón ja Las Palmas. Barcelona voitti toisen peräkkäisen ennen Real Madridia ja Atlético Madridia

## Joukkueet
### Stadionit ja kaupungit

### Henkilöstö

### Valmentajavaihdokset

## Sarjataulukko
Sijoituksen määrittäminen: 1) Pisteet; 2) Keskinäisten otteluiden pisteet; 3) Keskinäisten otteluiden maaliero; 4) Maaliero; 5) Tehdyt maalit; 6) *Fair-play* -pisteet; 7) Pudotuspeli.
**Huomioita**:

## Ottelut

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

## Parhaat maalintekijät

## Lähteet
Lars Christensen

**Lars Christensen** (6. huhtikuuta 1884 Sandar, Norja – 10. joulukuuta 1965 New York, New York, Yhdysvallat) oli norjalainen liikemies ja laivanvarustaja, jolla oli yksi 1900-luvun alkupuoliskon suurimmista valaanpyyntiyrityksistä. Hän rahoitti myös monia tutkimusmatkoja Antarktiksen alueelle.

Lars Christensen syntyi 1884, ja hän oli laivanvarustaja Christen Christensenin poika. Lars aloitti varustajana 1907, ja vuonna 1908 hän perusti oman valaanpyyntiyrityksen Sociedad Ballenera Christensen y Cian, jonka satama oli Chilessä.

Christensenin yritystoiminnan toinen vaihe alkoi 1920-luvun alussa, kun hän sai haltuunsa ison osan appiukkonsa AS Thor Dahl -yrityksestä tämän kuoleman jälkeen. Christensenin yrityksen alaisuudessa oli Thor Dahlin lisäksi muitakin yrityksiä, ja siitä tuli yli 30 vuoden ajaksi yksi merkittävimpiä valaanpyyntiyrityksiä. Samaan aikaan Christensen osallistui myös Antarktiksen tutkimiseen. 1920-luvun puolivälistä eteenpäin hän rahoitti yhdeksää tutkimusmatkaa Antarktiksen vesille. Näiden aikana Norjaan liitettiin tai pyrittiin liittämään Bouvet’nsaari, Pietari I:n saari ja Kuningatar Maudin maa.

## Lähteet
Kuhnurikärpänen

**Kuhnurikärpänen** (*Eristalis tenax*) on kukkakärpäsiin kuuluva laji. Se on 14–16&nbsp;mm:n pituinen.Se muistuttaa ulkonäöltään mehiläisten kuhnuria. Sitä tavataan lentämässä sään ollessa aurinkoinen, enimmäkseen loppukesällä. Sen aikuismuoto talvehtii ontoissa puissa ja ulkorakennuksissa. Sitä esiintyy yleisesti koko Suomessa.

## Lähteet

## Aiheesta muualla
* http://gallery.new-ecopsychology.org/fi/photo/drone_fly_(eristalis_tenax).htm
Méxicon kansainvälinen lentoasema

**Méxicon kansainvälinen lentoasema** (); virallisesti *Aeropuerto Internacional Benito Juárez*;  on lentoasema, joka palvelee Méxicoa, Meksikon pääkaupunkia. Vuonna 2014 lentoaseman kautta matkusti 34&nbsp;255&nbsp;739 ihmistä.

## Lähteet

## Aiheesta muualla
Çaykur

**Çaykur** (, vapaa suomennos: *teeyritysten yleishallinto*) on Turkin valtion omistama teealan konserniyritys, joka luotiin alkujaan vuonna 1973 Turkin teetuotantoa valvovaksi viranomaiseksi.

Yrityksen kotipaikka on Rizen kaupungissa, joka on Turkin teetuotannon keskus Mustanmeren rannikkovyöhykkeen itäosassa. Yrityksellä on palveluksessaan noin 16 500 henkeä.  Çaykur hankkii 55–60 prosenttia Mustanmeren rannikkovyöhykkeellä tuotetuista teelehdistä ja valmistaa niistä 47 teetehtaallaan teetä. Tuotantolaitosten teelehtien käsittelykapasiteetti on 6,6 miljoonaa kiloa vuorokaudessa.  Yrityksellä on lisäksi yksi teepakkaamo ja esimerkiksi teealan tutkimusinstituutti. Yritys kertoo osuudekseen 60–65 prosenttia Turkin kuivan teen markkinoista.  Eräs toinen taho arvioi Çaykurin osuudeksi 47 prosenttia  teen vähittäismyynnistä Turkissa (2014).

Teetä valmistetaan Turkissa noin 225 miljoonan kilon vuodessa. Vuonna 2013 Turkki oli maailman neljänneksi suurin mustan teen tuottajamaa. Teen vienti edustaa noin viiden prosentin osuutta maan teentuotannosta. Tuotantomäärältään Çaykur on yksi maailman suurimmista teetaloista vaikkei sen tuotantoa ole juuri kaupan ulkomailla.

Yhtiö on sponsoroinut rizeläistä jalkapalloseuraa Çaykur Rizesporia vuodesta 1990 alkaen.

## Lähteet

## Aiheesta muualla
*Çaykur (kotisivut) ,  (caykur.gov.tr)
*Product Information (yrityksen tuotteista: mustaa, vihreää ja maustettua teetä)   (caykur.gov.tr)
Serhi Kovalenko

**Serhi Ivаnovytš Kovаlenko** (, , 11. elokuuta 1947 Lüshunkou, Neuvostoliiton miehittämä Kiina – 18. marraskuuta 2004 Kiova, Ukraina) oli Neuvostoliittoa edustanut koripalloilija.

Kovalenko voitti Neuvostoliiton joukkueessa kesäolympialaisista kultaa Münchenissä 1972 ja pronssia Méxicossa 1968, MM-kilpailuista pronssia vuonna 1970 ja EM-kilpailuista kultaa 1969 sekä pronssia 1973.

## Lähteet
* Serhiy Kovalenko Bio, Stats and Results  Olympics at Sports-Reference.com 
* Profiili fiba.com 

### Viitteet
Sergei Kovalenko

**Sergei Kovalenko** -nimisiä henkilöitä ovat:

* Sergei Kovalenko, venäläinen painija
* Sergei Kovalenko, venäläinen ampuja
* Serhi Kovalenko, venäjäksi Sergei Kovalenko, neuvostoliittolainen koripalloilija
* Serhi Kovalenko, ukrainalainen jalkapalloilija
Bobby Goldsboro

**Bobby Goldsboro** (s. 18. tammikuuta 1941 Marianna, Florida) on yhdysvaltalainen pop- ja countrylaulaja ja -lauluntekijä. Hänen tunnetuin laulunsa on kuolleesta nuoresta morsiamesta kertova ”Honey”, joka pysyi Yhdysvaltojen singlelistan ykkösenä viisi viikkoa keväällä 1968 ja myi yli miljoona kappaletta. Markku Suominen ja Fredi levyttivät tämän Bobby Russellin kirjoittaman kappaleen suomeksi nimellä ”Hän”. Suomalaiset sanat lauluun teki Jyrki Lindström.

Bobby Goldsboro keskeytti opintonsa Auburnin yliopistossa Alabamassa ja aloitti muusikon uransa Roy Orbisonin yhtyeen kitaristina 1960-luvun alussa. Vuonna 1964 hän ryhtyi soolouralle ja sai muutamia pikkuhittejä lauluista ”See the Funny Little Clown”, ”Little Things” ja ”Voodoo Woman”, ennen kuin suurmenestys tuli 1968 laululla ”Honey”.

Vuosina 1973–1975 Goldsborolla oli oma valtakunnallisesti syndikoitu televisio-ohjelma *The Bobby Goldsboro Show*, minkä jälkeen hän perusti Nashvilleen House of Gold Music -musiikki&shy;kustantamon. Muusikon uran ohella Bobby Goldsboro on tehnyt lasten televisio-ohjelmia, kuten sarjan *The Swamp Critters of Lost Lagoon* (1995).

## Levyalbumeja
*1964: *The Bobby Goldsboro Album*
*1964: *I Can’t Stop Loving You*		
*1965: *Little Things*			
*1965: *Broomstick Cowboy*			
*1966: *It’s Too Late*			
*1966: *Blue Autumn*			
*1967: *Solid Goldsboro*
*1967: *The Romantic, Wacky, Soulful, Rockin’, Country, Bobby Goldsboro*			
*1967: *Our Way of Life* (Del Reevesin kanssa)	
*1968: *Honey*
*1968: *Word Pictures*
*1969: *Today*	
*1970: *Muddy Mississippi Line*
*1970: *Bobby Goldsboro's Greatest Hits*
*1971: *We Gotta Start Lovin*'
*1971: *Come Back Home*
*1972: *California Wine*	
*1973: *Brand New Kind of Love*
*1973: *Summer (The First Time)*
*1974: *10th Anniversary Album*
*1974: *Hello Summertime*			
*1975: *Through the Eyes of a Man*			
*1976: *A Butterfly for Bucky*		
*1977: *Goldsboro*
*1981: *Bobby Goldsboro*
*1982: *The Round-Up Saloon*

## Lähteet

## Aiheesta muualla
*
Edvard Setälä

**Teofiilus Edvard Setälä** (28. helmikuuta 1874 Ruovesi – 6. lokakuuta 1948 Virrat) oli suomalainen poliitikko, joka toimi SDP:n kansanedustajana vuosina 1924–1936.  

## Elämä
Ruoveden Pohjaslahden Monoskylässä syntyneen Edvard Setälän vanhemmat olivat mäkitupalainen Johannes Setälä (1852–1915) ja Anna Mononen (1855–1925). Setälä kävi kiertokoulua ja siirtyi 11-vuotiaana työelämään metsätyömaan kirjuriksi. Pihlajaveden, Uurasjärven ja Näsijärven ympäristön työmailla kierreltyään Setälä lähti merille vuonna 1895. Vuosisadan vaihteessa Setälä lähti siirtolaiseksi Yhdysvaltoihin, jossa hän työskenteli muun muassa rakennuksilla. Vuonna 1915 Setälä palasi kotimaahan ja raivasi itselleen Metsämäen palstatilan Virtain Hauhuuseen.

Setälä liittyi Hauhuun työväenyhdistykseen vuonna 1917. Sisällissodan käynnistyttyä hänet pidätettiin helmikuun alussa ja toimitettiin Vaasan vankileirille. Setälän väitettiin kuuluneen paikallisen punakaartin perustajiin ja nokkamiehiin, minkä ohella häntä syytettiin kiihotuksesta. Virtain suojeluskunnan päällikkö Carl von Numers piti Setälää pitäjän "pahimpana punikkina", joka oli "erittäin vaarallinen ja epäjärjestystä aiheuttava henkilö". Valtiorikosoikeus hylkäsi syytteet ja Setälä vapautui elokuussa 1918.

Setälä valittiin eduskuntaan vuonna 1924. Pienviljelijäin Liiton liittovaltuustoon kuulunut Setälä ajoi kansanedustajana erityisesti pienviljelijöiden etuja. 1930-luvulla hän vaikutti olennaisesti Haapamäki–Pori-radan linjaamiseen Virtain kautta. Setälä lobbasi asiaa niin innokkaasti, että eduskuntatalon käytävillä siitä puhuttiin yleisesti "Setälän ratana". Hän oli myös presidentin valitsijamies 1925 ja 1931, ja toimi pitkään Virtain kunnanvaltuuston puheenjohtajana.

## Perhe
Edvard Setälän puoliso oli ruoveteläinen Henriika Taipale (s. 1878), jonka kanssa hän avioitui vuonna 1901. Perheessä oli yksi tytär.

## Lähteet

## Aiheesta muualla
{Commonscat-rivi}}
Aleksei Tammiste

**Aleksei Tammiste** (, s. 29. heinäkuuta 1946) on kilpauransa päättänyt, Neuvostoliittoa edustanut virolainen koripalloilija.

Tammiste voitti Neuvostoliiton joukkueessa Euroopan mestaruuden Länsi-Saksassa 1971. Hän voitti myös kymmenen Viron SNT:n mestaruutta. Tammiste työskenteli Suomessa viiden vuoden ajan.

## Lähteet
* Profiili fiba.com 
* Profiili  postimees.ee 
* Profiili delfi.ee 

### Viitteet
Ville Puumalainen

**Ville Puumalainen** (20. kesäkuuta 1900 Rautalampi – 24. lokakuuta 1962 Äänekoski) oli suomalainen muurari ja Suomen Kansan Demokraattisen Liiton kansanedustaja.

Puumalaisen vanhemmat olivat maatyöläinen Ville Puumalainen ja Maria Hinkkanen. Hän kävi kansakoulun ja opiskeli 1926 Työväen akatemiassa ja myöhemmin Sirola-opistossa. Puumalainen oli rakennustöissä ja hän toimi muurarina Äänekoskella ja Suolahdessa. Hän oli vangittuna Tammisaaren pakkotyölaitoksessa poliittisista syistä 1931–1932.

Puumalainen oli Suomen Kansan Demokraattisen Liiton kansanedustajana 1945–1954 edustaen Vaasan läänin itäistä vaalipiiriä. Hän oli myös Kansaneläkelaitoksen valtuutettuna ja toimi presidentin valitsijamiehenä vuoden 1950 presidentinvaaleissa. Puumalainen oli lisäksi Suolahden kauppalanvaltuuston varapuheenjohtajana.

Puumalainen oli naimisissa vuodesta 1928 Sofia Vilhelmiina Virran kanssa.

## Lähteet
Landoo

**Landoo** tarkoittaa hevosen vetämiä, nelipyöräisiä, kevyitä vaunuja, joissa on kuskinpukki, keskenään vastakkain olevat kaksi muuta istuinta ja keskeltä sekä eteen että taakse laskeutuva (keskeltä kahtia jakautuva) kuomu (sufletti).

## Lähteet
Saksan jalkapallon 1. Bundesliiga 2015–2016

**Saksan jalkapallon 1. Bundesliiga 2015–2016** on järjestyksessään 53. Bundesliigan kausi. FC Bayern München lähti kauteen hallitsevana mestarina.

## Joukkueet

## Sarjataulukko

## Tulokset
*Tilanne 20. huhtikuuta*

## Parhaat maalintekijät
*Tilanne 20. huhtikuuta*

## Lähteet
Jari Hedman

**Jari Hedman** (s. 5. elokuuta 1960) on suomalainen tennisvalmentaja ja -selostaja. Hedman on MTV Sportin pääselostaja tenniksessä. Hänen isänsä oli tenniksenpelaaja, tennisvalmentaja ja tenniskoulun pitäjä Heikki Hedman.

Hedman pelasi itse aktiivisesti kilpaa juniorina, mutta ei menestynyt niin hyvin että olisi ryhtynyt ammattilaiseksi. Hän päätti lähteä mukaan tennisvalmennukseen ja suorittamaan valmennustutkintoja niin Suomessa kuin ulkomailla. Tennistä hän on opettanut vuodesta 1976 alkaen. Hän veti kaksi vuotta perheensä omistamaa hotellia ja tenniskursseja Lohjansaaressa.

Hedman toimi sen jälkeen 1980- ja 1990-luvuilla seitsemän vuotta Veli Paloheimon henkilökohtaisena valmentajana ATP-kiertueella ja vuoden myös Aki Rahusen valmentajana. Palattuaan takaisin Suomeen Hedman toimi kolme vuotta myös Suomen Davis Cup -joukkueen kapteenina.

Hedman pelasi kahdeksan vuotta myös amerikkalaista jalkapalloa Helsinki Roosters -joukkueessa ja oli mukana voittamassa viittä Suomen mestaruutta sekä seurajoukkueiden Eurobowl-mestaruutta.

Tenniksen selostamisen Hedman aloitti vuonna 1990 Eurosportilla, selostaen ensin 14 vuotta Tukholmasta käsin ja hän selosti Suomesta MTV3 Total Sport -kanaville. Vuonna 2019 hän lopetti selostajana C More -kanavalla.

## Yksityiselämä
Hedmanilla on kolme aikuista tytärtä avioliitosta lentoemäntä Kati Kaivannon (s. 1956) kanssa ja kaksi aikuista tytärtä avioliitosta 1995—2012 malli ja hammashoitaja Anne Hedmanin (s. 1963) kanssa. Anne Hedmanilla on aikaisemmasta avioliitostaan jääkiekkoilija ja jääkiekkovalmentaja Kai Suikkasen kanssa tytär ja poika.

## Lähteet
Kuusisaari (täsmennyssivu)

**Kuusisaari** voi tarkoittaa seuraavia asioita:

* Kuusisaari, saari Helsingissä
* Kuusisaari, saari Laukaassa
* Kuusisaari, osa-alue Oulussa
* Kuusisaari, kaupunginosa Pietarsaaressa.

## Katso myös
* Kuussaari
Santino Ferrucci

**Santino Ferrucci** (s. 31. toukokuuta 1998 Woodbury, Connecticut, Yhdysvallat) on yhdysvaltalainen rata-autoilija.

Ferrucci toimi Haasin Formula 1 -tallin kehityskuljettajana.

## Ura
Ferrucci aloitti uransa karting-sarjoissa. Vuonna 2013 Ferrucci aloitti kilpauransa Pohjois-Amerikan F2000 Championship Series -sarjassa. Hän saavutti neljä palkintosijaa ja yhden paalupaikan sijoittuen sarjan viidenneksi, vaikka tuli mukaan sarjaan kesken kauden.

Vuonna 2014 Ferrucci siirtyi Eurooppaan kilpailemaan Euroopan Formula 3 -sarjaa. Hän saavutti 24 pistettä kauden aikana. Samana vuonna hän ajoi viisi kilpailua Saksan Formula 3 -sarjassa saavuttaen yhden palkintosijan ja 33 pistettä sijoittuen sarjan kymmenenneksi. Vuonna 2015 Ferrucci jatkoi Euroopan F3 -sarjassa saavuttaen yhden palkintosijan ja 91 pistettä sijoittuen sarjan 11:nneksi.

Vuonna 2016 Ferrucci siirtyi GP3-sarjaan DAMS-tallin kuljettajaksi. Hän jatkoi myös kaudella 2017 DAMS’lla.

Ferrucci on toiminut Haasin F1-tallissa kehityskuljettajana.

### Silverstonen F2-Grand Prix 2018
Tapahtumat alkoivat lauantain kilpailun jäähdyttelykierroksella, kun Ferrucci törmäsi tahallaan tallikaveriinsa, intialaiseen Arjun Mainiin. Kilpailun jälkeen Trident-talli ilmoitti purkaneensa sopimuksensa Ferruccin kanssa. Pian tämän jälkeen julkisuudessa alkoi levitä huhuja joissa kerrottiin Ferruccin pilkanneensa Mainin aksenttia.

Kolarin takia Ferrucci kutsuttiin tuomariston kuultavaksi. Hän ei kuitenkaan saapunut sinne ja näin hän sai 60&nbsp;000 euron sakon. Sunnuntaina sama toistui, kun ensin hän työnsi kilpailussa Mainin pois radalta, jonka jälkeen hänet kutsuttiin tuomariston kuultavaksi. Hän jätti kuitenkin saapumatta, jonka takia hänet hylättiin kilpailusta ja hän sai kilpailukiellon seuraaviin kahteen kilpailuviikonloppuun. 

## GP3-tulokset

## Formula 2 -tulokset

## Lähteet
Alpo Räisänen

**Alpo Kalevi Räisänen** (25. helmikuuta 1935 Suomussalmi – 2. maaliskuuta 2011 Joensuu) oli suomalainen kielitieteilijä. Hän oli yksi vuonna 1969 perustetun Joensuun korkeakoulun ensimmäisistä opettajista. Hän toimi Joensuun yliopistossa suomen kielen  apulaisprofessorina ja vuodesta 1975 professorina vuoteen 1998, jolloin jäi eläkkeelle. 

Räisänen valmistui filosofian kandidaatiksi vuonna 1962, lisensiaatiksi vuonna 1968 ja väitteli filosofian tohtoriksi vuonna 1972. Hän tutki ja kuvaili erityisesti Kainuun murteita sekä suomen kielen etymologiaa ja sananmuodostusta.

## Teoksia
*Kainuun murteiden äännehistoria. 1, Vokaalisto (1972)
*Suomussalmen murretta (1978)
*Kainuun murteiden ja nimistön opas
*Suomussalmen murrekirja (1986)
*Sotkamon murretta (1987)
*Suomen kielen u-johtimiset verbit (1988)
*Oulujärven ympäristön murrekirja (2001)
*Nimet mieltä kiehtovat: etymologista nimistöntutkimusta (2003)
*Kainuun kieltä ja paikannimiä (2007).

## Lähteet

## Aiheesta muualla
* Kuka kukin on 1978 (Runeberg.org)
Najafabad

**Najafabad**, () on kaupunki Iranin Esfahanin maakunnassa.

Najafabadin väkiluku on kehittynyt seuraavasti: 178&nbsp;498 (1996), 208&nbsp;647(2006) ja 221&nbsp;814 asukasta (2011).

## Lähteet

## Aiheesta muualla